OzLabs/hebrew-wiki-articles huggingface dataset:
הלמוט דוקאדאם

הלמוט דוקאדאם (ברומנית: Helmut Robert Duckadam; נולד ב-1 באפריל 1959) הוא כדורגלן עבר רומני, ששיחק בעמדת השוער, וכיום הוא נשיא קבוצת סטיאווה בוקרשט.

הוא כונה בשם "הגיבור של סביליה", עקב הופעתו הייחודית בדו-קרב הפנדלים של גמר גביע האלופות 1986 בו עצר את כל ארבעת הפנדלים שנבעטו אליו משחקני ברצלונה, והיה לשוער הראשון שעושה זאת בהיסטוריית המשחק.

==ביוגרפיה==
ב-1 באפריל 1959 נולד דוקאדאם בסמלק, שברומניה, והתחיל לשחק בגיל 14 בליגות האזוריות, לפני שהתחיל לשחק את הקריירה המקצוענית שלו בשנת 1978 במועדון UTA אראד.

בעקבות שתי הופעותיו בנבחרת רומניה ב-1982 הוא הוחתם על ידי הקבוצה הטובה ברומניה של אותו הזמן, סטיאווה בוקרשט. במהלך תקופתו בה הוא זכה עימה פעמיים רצופות בליגה הרומנית, וגם בתואר החשוב ביותר שהקבוצה זכתה בהיסטוריה שלה, גביע אירופה לאלופות. ב-7 במאי 1986 הגיע בוקרשט לגמר האלופות בו פגשה את הפייבוריטית לזכייה, ברצלונה. המשחק נגמר בתוצאה 0-0 לאחר הארכה ובדו-קרב הפנדלים דוקאדאם עצר את כל ארבע הבעיטות שנבעטו אליו משחקני ברצלונה, ובכך היה לשוער הראשון שעושה זאת בטורניר אירופאי. בוקרשט זכתה בסיום המשחק להניף את הגביע בפעם הראשונה בתולדותיה. באותה שנה נבחר להיות לשחקן הרומני הטוב ביותר. כמה שבועות בלבד לאחר הגמר דוקאדאם סבל מהפרעת דם נדירה, דבר שהוביל לקריירה שלו להיעצר ב-3 שנים עד חזרתו למשחק פעיל בשנת 1989 בקבוצה ווגונול אראד שמהליגה השנייה, שם סיים את הקריירה שלו.

על פי ראיון אישי שהתקיים בשנת 1999, הוא הגיע לדרגת רב-סרן במשטרת הגבול הרומנית במקום הולדתו. בנוסף לכך הוא גם פתח באותו מקום בית ספר לכדורגל על שמו. ב-25 במרץ 2008 דוקאדאם עוטר על ידי נשיא רומניה, טריאן בססקו, על חלקו בזכייתה של בוקרשט בגביע האלופות של 1986. שנתיים לאחר מכן הוא מונה לנשיא הקבוצה הרומנית, בה הוא נמצא בתפקיד עד היום.

==הישגים בולטים==

;סטיאווה בוקרשט
*אליפות רומניה (2): 1984/85, 1985/86
*הגביע הרומני: 1984/85
*גביע אירופה לאלופות: 1985/86
;אישיים
*השחקן הרומני של השנה: 1986

==קישורים חיצוניים==

קטגוריה:שוערי כדורגל רומנים
קטגוריה:כדורגלני נבחרת רומניה
קטגוריה:כדורגלני סטיאווה בוקרשט
קטגוריה:רומנים שנולדו ב-1959
יעקב סגל

יעקב סגל (1903- 6 בינואר 1978) היה משפטן ישראלי שכיהן כשופט בית משפט השלום בתל אביב.

== ביוגרפיה ==
יעקב סגל נולד ביפו. בשנת 1906 הגיע עם משפחתו לראשון לציון. למד בבית הספר חביב במושבה ובגימנסיה הרצליה בתל אביב.

בשנים 1924–1925 למד משפטים באוניברסיטה בטורינו, איטליה. לאחר שובו ארצה, המשיך את לימודיו בבית ספר הגבוה למשפטים של הממשל הבריטי בירושלים. ב-1929 הוא הוסמך כעורך דין. עם נישואיו לעדה (לבית סימינובסקי), ב-1930, עבר לתל אביב, שם עבד כעורך דין עצמאי. עד שנת 1957 עסק בעריכת דין בתל אביב, בין שאר ענפי המקצוע עסק בעיקר במשפטים אזרחיים ופליליים ובענייני מקרקעין. בשנת 1957 מונה לכהונת שופט בבית משפט השלום, ו-3 שנים לאחר מכן התמנה לנשיא בית משפט השלום של מחוז תל אביב, עד לפרישתו ב-1973.

== פעילות ציבורית ==
היה פעיל בתנועות הצופים ומכבי. כיהן כיושב ראש המכבי וכיושב ראש בית הדין העליון של הסתדרות המכבי בארץ ישראל ושל המכבי העולמי. כמו כן, סגל היה חבר הוועדה העליונה של התאחדות הכדורגל בארץ ישראל ושל בית הדין העליון של ההתאחדות. בנוסף, עם הקמתה ב-1922, שימש סגל כיושב ראש קבוצת ספורט "היעלים".

בצעירותו היה חבר בארגון ההגנה. היה חבר הוועד הפועל של התאחדות הציונים הכלליים בארץ ישראל וחבר הוועד העירוני של ההתאחדות בתל אביב. חבר בבני ברית ואח ב"לשכת בצלאל" של הבונים החופשיים, שהייתה לשכת בת של "לשכת הכוכב מס' 13",סגל ייסד את לשכות ביל"ו מס' 33, ולשכת עין הקורא מס' 49, כיהן כנשיא בצלאל, ביל"ו ועין הקורא, ולאחר מכן כנשיא גדול של הלשכה הגדולה למדינת ישראל של מסדר הבונים החופשים בארץ ישראל.

לאחר קום המדינה כיהן כמנהל אגף ההפקעות והפיצויים במשרד הביטחון.

== מורשתו ==
לאחר מותו, בהתאם לצוואתו, הוקמה קרן מלגות לתלמידים מיעוטי יכולת בראשון לציון לצורך לימודים תיכוניים וגבוהים.

בעיר ראשון לציון הוקם גן לזכרו "גן השופט יעקב סגל".

== קישורים חיצוניים ==
* [https://judgescv.court.gov.il/3f8584ba-645e-e811-8105-0050568a6817יעקב-סגל השופט יעקב סגל ז"ל] באתר הרשות השופטת

== הערות שוליים ==

קטגוריה:שופטי בית משפט השלום בתל אביב
קטגוריה:חברי הבונים החופשיים בארץ ישראל
קטגוריה:חברי הבונים החופשיים בישראל
קטגוריה:בוגרי בית הספר חביב
קטגוריה:בוגרי גימנסיה הרצליה
קטגוריה:בוגרי בית הספר המנדטורי למשפטים
קטגוריה:אנשי היישוב ילידי הארץ
קטגוריה:אישים הקבורים בבית הקברות גני אסתר בראשון לציון
קטגוריה:ישראלים שנולדו ב-1903
קטגוריה:ישראלים שנפטרו ב-1978
Move (שיר של The Mamas)

Move (בעברית: לזוז) הוא שיר באנגלית, שנכתב והולחן על ידי מלאני וובה, פטריק יאן, הרמן גדרפרב, ובוצע על ידי The Mamas. ב-7 במרץ 2020 השיר זכה בתוכנית "Melodifestivalen 2020" שמהווה את קדם האירוויזיון השוודי, ונבחר לייצג את המדינה באירוויזיון 2020 ברוטרדם, הולנד.

==קישורים חיצוניים==

== הערות שוליים ==

קטגוריה:סינגלים מ-2020
קטגוריה:שירי 2020
קטגוריה:שירי אירוויזיון 2020
קטגוריה:שירי שוודיה באירוויזיון
קטגוריה:שירי מלודיפסטיבלן
קטגוריה:שירים באנגלית
קטגוריה:סינגלים שהגיעו למקום הראשון בשוודיה
בן וטן

בן וטן () הם צמד דני, נציגי המדינה לאירוויזיון 2020, ברוטרדם, הולנד, לאחר שזכו בקדם "Dansk Melodi Grand Prix 2020" ב-7 במרץ 2020. השניים היו אמורים לשיר על בימת האירוויזיון את שירם "Yes". ב-18 במרץ 2020 בעקבות התפשטות נגיף הקורונה בעולם, הוחלט לבטל את אירוויזיון 2020.

==קישורים חיצוניים==

== הערות שוליים ==

קטגוריה:משתתפי אירוויזיון 2020
קטגוריה:נציגי דנמרק באירוויזיון
קטגוריה:להקות דניות
Yes (שיר של בן וטן)

Yes (בעברית: כן) הוא שיר באנגלית שבוצע על ידי הצמד בן וטן. ב-7 במרץ 2020 השיר זכה בתוכנית "Melodi Grand Prix 2020" שמהווה את קדם האירוויזיון הדני, ונבחר לייצג את המדינה באירוויזיון 2020 ברוטרדם, הולנד. ב-18 במרץ 2020 בעקבות התפרצות נגיף הקורונה בעולם, הוחלט לבטל את אירוויזיון 2020. 

==קישורים חיצוניים==

== הערות שוליים ==

קטגוריה:סינגלים מ-2020
קטגוריה:שירי 2020
קטגוריה:שירי אירוויזיון 2020
קטגוריה:שירי דנמרק באירוויזיון
קטגוריה:שירים באנגלית
קרן השידור הציבורי (הולנד)

קרן השידור הציבורי ההולנדית (בהולנדית: Nederlandse Publieke Omroep, בראשי תיבות NPO)<ref></ref><ref></ref> הוא גוף השידור האחראי על שירותי שידור הרדיו והטלוויזיה הציבוריים בהולנד.

== חוק התקשורת 2008 ==
על פי סעיף 2.2 לחוק התקשורת ההולנדי משנת 2008, NPO מונתה כארגון החולש על מערכת השידור הציבורית של הולנד עד 2020. בראש הארגון ישנם שני גופים: הדירקטוריון המנהל את כל מערכת השידור הטלוויזיונית והרדיו הציבורית והוועד המפקח.

== ערוצי טלוויזיה ==
* NPO 1
*NPO 2
*NPO 3
*NPO 1 Extra
*NPO 2 Extra
*NPO Politiek en Nieuws
*BVN

== תחנות רדיו ==

* NPO Radio 1
* NPO Radio 2
* NPO 3FM
* NPO Radio 4
* NPO Radio 5
* NPO FunX

== היסטוריה ==
לפני הארגון מחדש בשנות האלפיים, מערכת השידור הציבורית ההולנדית נוהלה על ידי ארגון שידור ציבורי אחר בשם Nederlandse Omroep Stichting (NOS) אשר הפך לחלק מהארגון המחודש.

ב-18 במאי 2019, לאחר הניצחון של הולנד באירוויזיון 2019 עם השיר "ארקייד" של דאנקן לורנס, הוכרז כי הולנד ו-NPO (עם AVROTROS ו-NOS) יארחו את תחרות האירוויזיון 2020 ברוטרדם.<ref></ref>

NPO היא חברה פעילה באיגוד השידור האירופי.<ref></ref>

== קישורים חיצוניים ==

* 

== הערות שוליים ==

קטגוריה:שידור ציבורי
קטגוריה:הולנד: תקשורת
קטגוריה:הולנד: טלוויזיה
זאסטאבה 750

זאסטאבה 750 (בסרבית: Застава 750, באנגלית: Zastava 750, קרוי גם : Zastava 600, Zastava 850, Fiat 750Z) היא מכונית מיני מתוצרת יצרנית הרכב היוגוסלבית Zastava Automobiles אשר יוצרה מ-18 באוקטובר 1955 – 18 בנובמבר 1985 בקראגויבאץ שביוגוסלביה (היום סרביה).

דגם "זאסטאבה 750" יוצר ברישיון פיאט ביוגוסלביה והתבסס על דגם פיאט 600.

==מפרט טכני==
* יוצרו 923,847 יחידות.
* 4 נוסעים.
* 2 דלתות.
* מנוע אחורי.
* מנוע בנזין.
* סוג הנעה: הנעה אחורית 4x2.
* תאוצה בין 0–100 קמ"ש היא 54 שניות (מנוע 767 סמ"ק המפיק 25 כ"ס).
* תאוצה בין 0–100 קמ"ש היא 31.7 שניות (מנוע 767 סמ"ק המפיק 30 כ"ס).
* תאוצה בין 0–100 קמ"ש היא 29.4 שניות (מנוע 843 סמ"ק המפיק 32 כ"ס).
* דגם "זאסטאבה 750" תופעל כניידת משטרה במשטרת בלגרד.

===דגמים===
* "Zastava 600D".
* "Zastava 750".
* "Zastava 750M".
* "Zastava 750 LC".
* "Zastava 750 LE".
* "Zastava 750 Luxe".
* "Zastava 750 S".
* "Zastava 750 SC".
* "zastava 750 se".
* "Zastava 850".
* "Zastava 850 L".
* "Zastava 850 SC".

==גלריה==
<gallery mode="packed" heights="120">
קובץ:Avtomobili v nedeljo pred vaško lipo 1964.jpg | "זאסטאבה 750" (מימין)
קובץ:Zastava 750 SC in Pogradec, Korcë, Albania.jpg | "זאסטאבה 750" דגם "750 SC"
קובץ:Zastava 750 S (17065799201).jpg | "זסטאבה 750" דגם "750 S"
קובץ:Fičo6.jpg | "זאסטאבה 750" דגם "750 Luxe"
קובץ:Fičo9.jpg | "זאסטאבה 750" דגם "750 Luxe" – מבט למנוע האחורי
קובץ:Neckargemünd - Zastava 750-016.JPG | "זאסטאבה 750" דגם "LE"
קובץ:Zastava 750 LC 1981 (46119310784).jpg | "זסטאבה 750" דגם "LC"
קובץ:Zastava 750 armatura.JPG | "זאסטאבה 750" – מבט ללוח מחוונים
קובץ:Zastava 850 in Trogir.JPG | "זאסטאבה 850"
</gallery>

<gallery mode="packed" heights="120">
קובץ:Zastava 750 milicije - dan policije 2019 02.jpg | "זאסטאבה 750" – ניידת משטרה
קובץ:Zastava 750 milicije - dan policije 2019 01.jpg | "זאסטאבה 750" – ניידת משטרה
קובץ:Zastava 750 milicije - dan policije 2019 04.jpg | "זאסטאבה 750" – ניידת משטרה של משטרת בלגרד
</gallery>

==ראו גם==
* פיאט 600
* זסטאבה 620B

==קישורים חיצוניים==

* 

==הערות שוליים==

קטגוריה:כלי רכב שהושקו ב-1955
קטגוריה:מכוניות מיני
קטגוריה:כלי רכב שיוצרו ביוגוסלביה
קטגוריה:מכוניות מנוע אחורי
750
אריאל לני

אריאל לני (באנגלית: Ariel Lanyi, נולד ב-1997) הוא פסנתרן ומלחין ישראלי, הוא נחשב כילד-פלא ומגיל שמונה הוא מופיע כפסנתרן קלאסי וג'אז ברחבי אירופה, ארצות הברית, ובישראל.

== ראשית חייו ==
אריאל לני נולד בירושלים וידע לנגן פסנתר וכינור באופן מקצועי כבר בגיל חמש. אף שהוריו אינם מנגנים בפסנתר כלל, אביו החליט כבר בלידתו שלפני שהוא יבוא הביתה מבית החולים לראשונה יהיה בבית פסנתר עבורו. הוא למד בתיכון ובקונסרבטוריון של האקדמיה למוסיקה ולמחול בירושלים, ובאותו זמן, השתתף בכמה הרכבים קאמריים, כפסנתרן וככנר, חבר בלהקת ג'אז.

בשנת 2017 הוא זכה בתחרות Dudley International Piano Competition. בשנת 2018 הוא זכה ב-Grand Prix Animato בפריז.

== קריירה ==

==קישורים חיצוניים==
* 

קטגוריה:פסנתרנים ישראלים
קטגוריה:ילדי פלא ישראלים במוזיקה
קטגוריה:ילדי פלא במוזיקה קלאסית
קטגוריה:מלחינים ישראלים במוזיקה הקלאסית
קטגוריה:בוגרי התיכון שליד האקדמיה למוסיקה ולמחול בירושלים
קטגוריה:ישראלים שנולדו ב-1997
אוקנלה מאר

אוקנלה מאר (ברומנית: Ocnele Mari) היא עיירת קיט וקומונה בחבל ולאכיה ברומניה.

עוד מימי קדם האזור היה ידוע בהמצאות הליט ובאזור קיימים מכרות רבים. העיירה מוזכרת בכתובים לראשונה בשנת 1402, אך בהמשך היישוב איבד את המעמד. באוקנלה מאר פותח עסק ספא משנת 1812. בשנת 1933 הוא הוכרז רשמית כעיר ואתר מרפא.

לאחר מלחמת העולם השנייה הוקם בעיר כלא לאסירים פוליטיים.

בשנת 1955 ביישוב נבנה מפעל לייצור מלח שולחן ובשנת 1960 המקום קיבל מעמד של עיר (oraș).

בקרבת העיר נמצא אתר ארכאולוגי בורידבה.

== קישורים חיצוניים ==

* [https://www.tripadvisor.com/Attraction_Review-g7975750-d4908680-Reviews-Ocnele_Mari_Salt_Mine-Ocnele_Mari_Valcea_County_Southwest_Romania.html מכרה של אוקנלה מארי] 

קטגוריה:רומניה: עיירות
קטגוריה:קהילות יהודיות ברומניה
Medo De Sentir

Medo de Sentir (בעברית: הפחד להרגיש) הוא שיר בפורטוגזית, שנכתב והולחן על ידי מרתה קרבליו, ובוצע על ידי אליזה סילבה. ב-7 במרץ 2020 השיר זכה בתוכנית "Festival da canção 2020" שמהווה את קדם האירוויזיון הפורטוגזי, ונבחר לייצג את המדינה באירוויזיון 2020 ברוטרדם, הולנד.

== קישורים חיצוניים ==

== הערות שוליים ==

קטגוריה:סינגלים מ-2020
קטגוריה:שירי 2020
קטגוריה:שירי אירוויזיון 2020
קטגוריה:שירי פורטוגל באירוויזיון
קטגוריה:שירים בפורטוגזית
קטגוריה:שירים על פחד
אליזה סילבה

אליזה סילבה (; נולדה ב-2000) מוכרת בשמה הפרטי אליזה היא זמרת פורטוגזית מהאי מדיירה. סילבה ניצחה ב-7 במרץ 2020 בתחרות קדם האירוויזיון הפורטוגזי, "Festival de Canção 2020" ונבחרה לייצג את פורטוגל בתחרות האירוויזיון לשנת 2020 שברוטרדם, הולנד. האירוויזיון בוטל ב-18 במרץ בעקבות מגפת הקורונה. ב-23 במרץ חשפה הזמרת כי היא לא תבחר דרך בחירה פנימית לייצוג פורטוגל בשנה הבאה.

==קישורים חיצוניים==

== הערות שוליים ==

קטגוריה:זמרות פורטוגזיות
קטגוריה:משתתפי אירוויזיון 2020
קטגוריה:נציגי פורטוגל באירוויזיון
קטגוריה:פורטוגזיות שנולדו ב-1999
קטגוריה:פורטוגזים שנולדו ב-1999
Looking Back

Looking Back (בעברית: מסתכלים אחורה) הוא שיר באנגלית, שנכתב והולחן על ידי ג'ונאס אנגריה, ויטני פיליפס, קונור מקדונו, ריילי מקדונו, טובי מקדונו, ובוצע על ידי אקסל קנקאנרנטה. ב-7 במרץ 2020 השיר זכה בתוכנית "UMK 2020" שמהווה את קדם האירוויזיון הפיני, ונבחר לייצג את המדינה באירוויזיון 2020 ברוטרדם, הולנד.

==קישורים חיצוניים==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי אירוויזיון 2020
קטגוריה:שירי פינלנד באירוויזיון
קטגוריה:שירים באנגלית
אקסל קנקאנרנטה

אקסל קַנְקַאנְרַנְטַה () הוא זמר פיני. בשנת 2017 סיים קנקאנרנטה במקום השני בגרסה הפינית של התוכנית "The Voice". ב-7 במרץ 2020 זכה קנקאנרנטה בתוכנית "UMK 2020", שמהווה את קדם האירוויזיון הפיני, והוא נציג פינלנד באירוויזיון 2020 ברוטרדם, הולנד. לאחר ביטול האירוויזיון הוחלט כי לא ייצג את המדינה באירוויזיון 2021 והוכרז על קדם חוזר. קנקאנרנטה זכה במקום החמישי, ולא נבחר לייצג את ארצו באירוויזיון 2021.

==קישורים חיצוניים==

== הערות שוליים ==

קטגוריה:זמרים פינים
קטגוריה:נציגי פינלנד באירוויזיון
קטגוריה:משתתפי אירוויזיון 2020
קטגוריה:פינים שנולדו ב-1998
מיזנגו פינדה

מיזנגו פינדה (באנגלית: Mizengo Kayanza Peter Pinda; נולד ב-12 באוגוסט 1948) הוא פוליטיקאי טנזני, אשר כיהן כראש ממשלת טנזניה.

==ביוגרפיה==

מיזנגו פינדה נולד בעיירה במזרח טנזניה. הוא למד משפטים באוניברסיטת דאר א-סלאם וסיים אותה בשנת 1974. בשנים 1982–1992 הוא עבד במנגנון של נשיא המדינה. לאחר בחירות שנערכו בשנת 2000 הוא נבחר לפרלמנט ומונה לסגן שר לפיתוח אזורי. בשנת 2006 הוא קודם לתפקיד שר במשרד ראש הממשלה.

בשנת 2008 מיזנגו פינדה הומלץ לתפקיד ראש הממשלה, לאחר שאדוארד לוואסה הואשם בשחיתות שלטונית והתפטר. תוך מספר ימים המינוי אושר בפרלמנט ברוב של 279 נגד 2.

בשנת 2014 הועלו נגדו חשדות לשחיתות.

בשנת 2015 מיזנגו פינדה היה מעוניין להיות מועמד המפלגה למשרת נשיא, אך ללא הצלחה. הוא לא השתתף בבחירות אזוריות של שנת 2015 ועזב את הפוליטיקה. במקומו מונה כראש הממשלה קאסים מג'ליווה.

== קישורים חיצוניים ==

* [https://web.archive.org/web/20140701140339/http://parliament.go.tz/index.php/members/mpcvs/1038/minister קורות חיים]

== הערות שוליים ==

קטגוריה:פוליטיקאים טנזנים
קטגוריה:ראשי ממשלות
קטגוריה:ילידי 1948
אליפות אירופה בכדורגל עד גיל 21 - 1984

אליפות אירופה בכדורגל עד גיל 21 - 1984 היא המהדורה הרביעית של אליפות אירופה לנבחרות צעירות שמארגנת אופ"א. הטורניר התקיים בין ה-28 בפברואר ל-24 במאי 1984. שמונה הנבחרות המעפילות התמודדו, החל משלב רבע הגמר ועד לשלב הגמר, במתכונת בית-חוץ, ללא מארחת וללא משחק על מקום שלישי.

נבחרת אנגליה זכתה בטורניר בפעם בתולדותיה, זכייה שנייה ברציפות לאחר שגברה בשלב הגמר 0–3 על ספרד בסיכום שני המפגשים.

== מוקדמות ==
שלב המוקדמות החל בשנת 1982, והשתתפו בו שלושים נבחרות צעירות. הנבחרות שהשתתפו בטורניר חולקו לשמונה בתים, בני שלוש או ארבע נבחרות כל אחד. הבתים התבססו בעיקרם על בתי מוקדמות יורו 1984, עם מספר שינויים בשל נבחרות שהשתתפו במוקדמות היורו ולא שלחו נציגות צעירות, ולהפך. שמונה הנבחרות שסיימו כראשי בתיהן העפילו לשלב רבע הגמר. נבחרת אלבניה העפילה לטורניר הגמר לראשונה בתולדותיה.

== הנבחרת שהעפילו ==
{| class="wikitable"
|-
! נבחרת !! כרטיס !! הופעות קודמות ביורו<sup>1</sup>
|-
| סקוטלנד || מנצחת בית 1 || 2 (1980, 1982)
|-
| פולין || מנצחת בית 2 || 1 (1982)
|-
| אנגליה || מנצחת בית 3 || 3 (1978, 1980, 1982)
|-
| יוגוסלביה || מנצחת בית 4 || 2 (1978, 1980)
|-
| איטליה || מנצחת בית 5 || 3 (1978, 1980, 1982)
|-
| אלבניה || מנצחת בית 6 || -
|-
| ספרד || מנצחת בית 7 || 1 (1982)
|-
| צרפת || מנצחת בית 8 || 1 (1982)
|-
|}

<sup>1</sup> במודגש: זכתה בטורניר

== תוצאות הטורניר ==

=== רבע הגמר ===
==== משחק ראשון ====

----

----

----

==== משחק שני ====

----

----

----

=== חצי הגמר ===
==== משחק ראשון ====

----

==== משחק שני ====

----

=== הגמר ===
==== משחק ראשון ====

==== משחק שני ====

== פרסים ==
=== שחקן הזהב ===
בתואר שחקן הזהב, הניתן לשחקן המצטיין בטורניר, זכה מארק הייטלי, חלוץ הנבחרת הזוכה אנגליה ומלך השערים של הטורניר.

=== מלך השערים ===
שישה שערים
* מארק הייטלי

שלושה שערים
* רוברטו פרננדס
* מל סטרלנד

שני שערים
* מו ג'ונסטון
* חוליו סלינאס

==קישורים חיצוניים==
* [http://www.uefa.com/under21/season=1984/index.html דף הטורניר] באתר הרשמי של אופ"א

קטגוריה:אליפויות אירופה בכדורגל עד גיל 21
קטגוריה:תחרויות כדורגל ב-1984
סרגיי מגניטסקי

סרגיי לאונידוביץ' מגניטסקי (ברוסית: Серге́й Леони́дович Магни́тский; 8 באפריל 1972, אודסה – 16 בנובמבר 2009, מוסקבה) היה עורך דין, חשב מס ומבקר רוסי שעבד בחברת הייעוץ פירסטון דאנקן.

הוא הודיע על קיומן של תוכניות לגנבה רחבה של כספי תקציב באמצעות החזרי מס לא חוקיים שאורגנו על ידי גורמים רוסיים בכוחות הביטחון. לאחר מכן הואשם בשותפות בהעלמת מס ובשנת 2008 נעצר; יתר על כן, בחקירה נגדו השתתפו אנשים שהואשמו בעבר בשחיתות.<ref></ref> בעודו במעצר, הוא מת בכלא מטרוסקאיה טישינה שבעה ימים לפני תום משך הזמן של שנה, שבמהלכו ניתן היה להיעצר כדין ללא משפט.<ref></ref>

מותו של מגניטסקי גרר תגובה בינלאומית רחבה והביא לכך שבשנת 2012 אומץ בארצות הברית ובהמשך בקנדה חוק מגניטסקי, שהנהיג סנקציות אישיות נגד האחראים להפרת זכויות האדם ושלטון החוק ברוסיה. בתחילה הופנה החוק נגד אנשים שלדברי הרשויות בארצות הברית היו מעורבים במותו של מגניטסקי. בשנת 2019 בית הדין האירופי לזכויות אדם מצא בפעולות הרשויות הרוסיות הפרה של מספר סעיפים באמנה האירופית לזכויות אדם.<ref>[http://hudoc.echr.coe.int/eng?i=001-195527 החלטת בית הדין האירופי לזכויות אדם]</ref>

השלטונות ברוסיה גינו את הצעדים שננקטו על ידי מדינות המערב, הכחישו את האשמותיו של מגניטסקי, ורואים בו מעורב בשחיתות.

== קישורים חיצוניים ==

* [http://www.mvd.ru/news/show_34784 חקירת ועדת החקירה במשרד הפנים של רוסיה נגד מגניטסקי]
* [http://justiceforsergei.com צדק לסרגיי] - אתר הסרט התיעודי על סרגיי מגניטסקי
* [http://www.bbc.co.uk/russian/russia/2011/11/111116_magnitskaya_interview.shtml נטליה מגניטסקאיה: בני הושאר למות] - BBC, 16 בנובמבר 2011
* [http://www.forbesrussia.ru/ekonomika/vlast/29134-sergeyu-magnitskomu-predlagali-sdelku-so-sledstviem פורבס: לסרגיי מגניטסקי הוצעה עסקה בחקירה] [http://www.forbesrussia.ru/ekonomika/vlast/29134-sergeyu-magnitskomu-predlagali-sdelku-so-sledstviem עורכי דין של עורך הדין שמת בכלא אמרו לפורבס איך הדברים באמת היו]
* [http://lawandorderinrussia.org חוק וסדר ברוסיה: אתר אודות המקרה של סרגיי מגניטסקי] 
* [http://www.zagr.org/608.html הוועדה לזכויות האזרח: פרשת סרגיי מגניטסקי]
* [https://www.youtube.com/watch?v=96VHH5CPlVU יורי אורנוב: מחזה על מגניטסקי בארצות הברית]
* [http://www.echo.msk.ru/programs/replika-ganapolskiy/636986-echo/ מטווי גנאפולסקי: מותו של אדם הנחקר הוא חלק אורגני מהחוק הרוסי]
* [http://mobile.bbc.co.uk/russian/uk/2013/04/130429_russia_uk_crime_panorama "ה-BBC מחפש כסף פלילי מרוסיה בבריטניה"] 
* 

== הערות שוליים ==

קטגוריה:חושפי שחיתויות
קטגוריה:רוסים שנולדו ב-1972
קטגוריה:רוסים שנפטרו ב-2009
קלרנס ות'רספון

קלרנס ות'רספון (באנגלית: Clarence Weatherspoon; נולד ב-8 בספטמבר 1970) הוא כדורסלן עבר אמריקאי, אשר שיחק בליגת ה-NBA בין השנים 1992–2005. ממוצעיו הכוללים לאורך 13 עונותיו ב-NBA הם 11.5 נקודות, 7.5 ריבאונדים ו-1.5 אסיסטים למשחק. בתחילת הקריירה הושווה רבות לכדורסלן צ'ארלס בארקלי, אשר בדומה אליו היה פאוור פורוורד נמוך (יחסית), חזק ואגרסיבי, המצטיין בלקיחת ריבאונדים וקליעה בקרבת הסל, אשר החל את הקריירה בפילדלפיה 76'.

==קריירת מכללות==
ות'רספון נולד בעיירה קרופורד שבמיסיסיפי, ולמד ב"תיכון מוטלי" אשר בקולומבוס הסמוכה. בין השנים 1988–1992 למד באוניברסיטת דרום מיסיסיפי ("סאות'רן מיס"), ובארבע עונותיו בקבוצת הכדורסל שלה רשם ממוצעים של 18.2 נקודות ו-11.3 ריבאונדים למשחק. בעונות 1990 ו-1991 הוליך את קבוצתו לשתי ההעפלות הראשונות בתולדותיה לטורניר אליפות המכללות, אולם בשני המקרים היא הודחה כבר בסיבוב הראשון. בעונת 1991/1992 הוביל את כל שחקני "מחוז מטרו" בממוצעי נקודות (22.3) וחסימות (2.7) למשחק, ובסיומה זכה בתואר שחקן העונה של המחוז בפעם השלישית ברציפות. בעת סיום לימודיו ניצב במקום הראשון בתולדות הקבוצה בסך ריבאונדים וחסימות בקריירה, ובמקום השני בסך נקודות.

==קריירת משחק==
בדראפט ה-NBA{{כ}} 1992 נבחר ות'רספון בבחירה התשיעית, על ידי פילדלפיה 76'. במהלך עונת הרוקי שלו השתתף בתחרות ההטבעות של ה-NBA, ואף סיים במקום השני לאחר שהפסיד בסיבוב הגמר מול הרולנד מיינר. לאורך אותה עונה רשם ממוצעים של 15.6 נקודות ו-7.2 ריבאונדים למשחק כשחקן חמישייה קבוע, ובסיומה נבחר לחמישיית הרוקיז השנייה של העונה. בעונתו השנייה הוביל את שחקני פילדלפיה בממוצעי נקודות (18.4) וריבאונדים (10.1) למשחק, אשר התבררו בדיעבד כשיאי הקריירה שלו. בעונת הצטרף לקבוצה הרוקי אלן אייברסון, אשר יחד עם ות'רספון, ג'רי סטקהאוס ודריק קולמן הרכיב בסיס שחקנים מוכשר ומבטיח, אולם על אף עונה אישית טובה של ארבעת השחקנים, סיימה פילדלפיה את העונה עם מאזן שלילי 22–60.

במהלך עונת , לאחר כ-5 עונות וחצי בפילדלפיה, הועבר ות'רספון יחד עם ג'ים ג'קסון בטרייד לגולדן סטייט ווריורס, בתמורה לג'ו סמית' ובראיין שואו. עד לסיום אותה עונה רשם ות'רספון ממוצעים של 10.7 נקודות ו-7.3 ריבאונדים למשחק.

לקראת עונת חתם על חוזה במיאמי היט, אותה אימן פט ריילי. בשתי עונותיו במיאמי קלע 7.6 נקודות בממוצע למשחק כשחקן ספסל, והשתתף עמה בשלב הפלייאוף, לראשונה בקריירה; בפלייאוף 1999 הודחו ההיט על ידי ניו יורק ניקס בסיבוב הראשון, ובפלייאוף 2000 הודחו על ידם בסיבוב השני.

באוגוסט 2000 הועבר יחד עם כריס גאטלינג לקליבלנד קאבלירס כחלק מטרייד משולש, במסגרתו שון קמפ נשלח לפורטלנד טרייל בלייזרס ובראיין גרנט נשלח למיאמי. בעונתו היחידה בקליבלנד פתח בכל 82 המשחקים, ורשם ממוצעים של 11.3 נקודות ו-9.7 ריבאונדים למשחק.

בקיץ 2001 חתם בניו יורק ניקס על חוזה ל-5 עונות, בסך כ-27 מיליון דולר. ב-23 בפברואר 2003 הוריד שיא קריירה של 24 ריבאונדים במשחק של הניקס מול אורלנדו מג'יק. במהלך עונת הועבר בטרייד ליוסטון רוקטס, בתמורה לג'ון אמייצ'י ומוצ'י נוריס. בעונות ו- הודח עם הרוקטס בסיבוב הפלייאוף הראשון. בקיץ 2005 פרש ממשחק, בגיל 34.

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:מיסיסיפי: כדורסלנים
קטגוריה:בחירות דראפט של פילדלפיה 76'
קטגוריה:כדורסלני פילדלפיה 76'
קטגוריה:כדורסלני גולדן סטייט ווריורס
קטגוריה:כדורסלני מיאמי היט
קטגוריה:כדורסלני קליבלנד קאבלירס
קטגוריה:כדורסלני ניו יורק ניקס
קטגוריה:כדורסלני יוסטון רוקטס
קטגוריה:כדורסלני אוניברסיטת דרום מיסיסיפי
קטגוריה:אמריקאים שנולדו ב-1970
פוסט (אינטרנט)

פוסט (באנגלית: Post) הוא הודעה פומבית מאת משתמש בפורום אינטרנטי או בפלטפורמה מקוונת אחרת, כגון רשת חברתית (מיקרו-בלוגינג) או בלוג. פוסט משתמש יהיה לרוב מוצמד לפרטי המשתמש, בהם שם המשתמש שלו ותמונתו (או האוואטר שלו), וכן לתאריך והשעה שבהם הוא הועלה. משתמש שהעלה פוסט, בדרך כלל יוכל לעורכו לאחר העלאתו או למוחקו.

פוסטים שהועלו לפורום מקושרים לאשכול (Thread), שהוא רשימת פוסטים המקובצים לאותו דיון. הפוסט הראשון בת'רד,<ref></ref> נקרא לעיתים ב"פותח האשכול" או באנגלית TS (Thread Starter) או OP (Original Post). הפוסטים הממשיכים את הדיון הם תגובה לפוסט המקורי, או לתגובות המשך בדיון – כאשר בפורומים רבים קיימת האופציה לצטט הודעה קודמת, כך שניתן יהיה לקרוא אותה לצד הודעה שעונה לה. בת'רדים רבים קורה שהדיון סוטה בשלב זה או אחר מהנושא שהועלה בפוסט המקורי.

ברשתות חברתיות כמו פייסבוק נהוג להשתמש במושג פוסט לתיאור הגיג שמעלה משתמש באתר על ה"קיר" (Wall) שלו, כלומר האזור הפומבי האישי של המשתמש החשוף לחבריו או לכל הגולשים (בהתאם להגדרות הפרטיות של המשתמש), ושאינו מקושר לקבוצה ספציפית. כמו כן המושג משמש לתיאור הודעה שמשתמש משאיר בקבוצת דיון כלשהי, ופותחת ת'רד באופן די דומה לפורום (בניגוד לפוסט על הקיר האישי, פוסט בקבוצה ידרוש לעיתים אישור מנהל או מגשר לפני שיוצג לכלל חברי הקבוצה). ברשת טוויטר לעומת זאת כל הודעת משתמש עומדת בפני עצמה, גם אם היא תגובה להודעה פומבית אחרת, אם כי בפלטפורמה זו לא נהוג המינוח "פוסט", אלא המונח "ציוץ" (Tweet). בנוסף לתגובה לציוץ ניתן גם להפיצו מחדש כמעין פוסט נפרד, הנקרא "ציוץ מחדש" (Retweet).

מקרה נוסף שבו נהוג להשתמש במונח "פוסט" הוא במגזינים אינטרנטיים או בלוגים, בהם כל כתבה חדשה או רשומה נקראת לעיתים "פוסט".

לעיתים נהוגות מגבלות אורך על פוסטים – בין אם מגבלות אורך מינימלי או מגבלות אורך מקסימלי (למשל עבור ציוץ בטוויטר, שעליו קיימת מגבלת אורך מקסימלי של 280 תווים). מגבלת אורך מינימלית מקובלת היא כ-10 תווים, כאשר מגבלת האורך המקסימלי קיימת כמעט תמיד, אם כי ברוב המקרים היא גבוהה מאוד כך שמשתמשים לרוב לא ייתקלו בה – מגבלות נפוצות הן כמה עשרות אלפי תווים בודדים.

ברוב הפורומים ישנו מעקב אחר מניין הפוסטים שמשתמש העלה,<ref name="postcount"></ref> ונתון זה לעיתים נגיש לכול בעמוד המשתמש. חלק מהפורומים אף נוהגים לסווג משתמשים לפי מספר הפוסטים שהעלו, או לפי ותיקותם, ומסמנים משתמשים אלה בתארים שונים שעשויים להתווסף לפוסטים שהם מעלים.

בפייסבוק ישנה אופציה למנהלי קבוצות, להצמיד לראשית עמוד הקבוצה, פוסט שחשוב להם להפנות אליו את תשומת הלב של חבריה. פוסט כזה ייקרא "פוסט נעוץ" (Pinned post). דוגמה לפוסטים כאלה היא פוסטים המפרטים את נוהלי הקבוצה.

== קישורים חיצוניים ==
* 

== הערות שוליים ==

קטגוריה:תרבות אינטרנט
קטגוריה:אתרים מבוססי תוכן משתמש
אמבה סאווארה

אמבה סאווארה (בתיגרינית: እምባ ሶይራ) הוא הר במחוז הדרום שבאריתריאה. בסמוך להר, נמצאים חורבות העיר קוהיטו . ב-2012 דווח כי לישראל יש תחנת האזנה מודיעינית על פסגת ההר.<ref></ref>

== אקלים ==
הטמפרטורה הממוצעת היא 22 מעלות צלזיוס. החודש הכי חם הוא מאי (26 מעלות צלזיוס). החודש הכי קר הוא יולי (18 מעלות צלזיוס). כמות המשקעים הממוצעת היא 375 מילימטרים בשנה. חודש אפריל הוא החודש שיש בו הכי הרבה גשם (129 מ"מ גשם), וחודש ינואר הוא החודש שיש בו הכי פחות גשם (2 מ"מ גשם).

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:אריתריאה: גאוגרפיה
קטגוריה:הפסגות הגבוהות במדינתן
הר מורוטו

הר מורוטו (באנגלית: Mount Moroto; בסוואהילי: Mlima Moroto) הוא הר, שנמצא במחוז מורוטו , אוגנדה.

== גאוגרפיה ==
ההר צמוד לעיר מורוטו שבמחוז מורוטו , אוגנדה. ההר נמצא במרחק של כ-3 ק"מ ממזרח לרובע העסקים המרכזי של העיר מורוטו. הר מורוטו הוא אחד משרשרת הרי געש לאורך הגבול הבינלאומי של אוגנדה עם קניה שמתחיל בהר אלגון בדרום וכולל את הר קדאם והר מורונגול . האזור שמסביב להר מורוטו הוא שמורת טבע ויער.

== חקלאות והשקיה ==
המעיינות הטבעיים שבמורדות ההר מתלכדים ליצירת מעיינות ונהרות קטנים. תוכנית המזון העולמית מלמדת את אנשי קאראמוג'ונג כיצד לקצור ולאגור מים ולהשתמש בהם להשקיית תוצרת חקלאית למזון ביתי ולייצור הכנסה.<ref></ref>

== דמוגרפיה ==
דוברי שפת הסוה גרים על מורדות ההר מורוטו.<ref>Carlin, Eithne. 1993. The So Language. (Afrikanistische Monografien (AMO), 2.) Institut für Afrikanistik, Universität zu Köln.</ref>

== קישורים חיצוניים ==

<div class="mw-content-ltr">
* [http://www.peakbagger.com/peak.aspx?pid=13048 "Moroto, Uganda" on Peakbagger]
* [http://stevehynd.com/2013/04/09/ugandas-lawless-mountain-mt-moroto/ Uganda’s Lawless Mountain: Mt Moroto]
</div>

== הערות שוליים ==

קטגוריה:ערכים שבהם תבנית בריטניקה אינה מתאימה
מורוטו
קאגרה

נהר הקאגרה (באנגלית: Kagera River) או נהר האקאגרה (באנגלית: Akagera River) או נילוס אלכסנדרה (באנגלית: Alexandra Nile) הוא נהר במזרח אפריקה.
== גאוגרפיה ==
קטע הנהר מתחיל בבורונדי, שזורם מאגם רווארו . מהאגם הוא זורם מזרחה לאורך גבולות רואנדה-בורונדי ורואנדה-טנזניה למפגש עם נהר הרורובו . מימי הקאגרה ניתנים אפוא על ידי שני יובלים מרכזיים, נהר הניאבארונגו של רואנדה, המזין את אגם רווארו , ואת נהר הרורובו של בורונדי. לא ידוע מי משני נהרות ההזנה הללו הוא הארוך ביותר ומכאן המקור האולטימטיבי לנילוס. מהמפגש של 2 הנהרות זורם הקאגרה צפונה לאורך גבול רואנדה-טנזניה, מעל מפלי רוסומו ודרך הפארק הלאומי אקאגרה . לאחר מכן, הנהר פונה מזרחה, בעקבות גבול טנזניה-אוגנדה ומתרוקן לאגם ויקטוריה שבאוגנדה. ב-1898 גילה ריצ'רד קנדט את מקור הקאגרה<ref></ref>.

הנהר התבלט באופן בולט בהיסטוריה של המדינות שהוא עובר בהן, במיוחד ברואנדה. ב-1894 חצה הרוזן הגרמני גוסטב אדולף פון גצן את קאגרה במפלי רוסומו , החל מהעידן הקולוניאלי ברואנדה. ב-1916, במהלך מלחמת העולם הראשונה, הביסו הבלגים את הגרמנים ונכנסו לרואנדה דרך המפלים. הנהר זכה לשם רע בינלאומי ב-1994 מפני שנשא גופות מרצח העם ברואנדה אל אגם ויקטוריה, מה שגרם להכריז על מצב חירום באזורים מסוימים באוגנדה, שבסופו של דבר גופות אלו נשטפו באזורים אלו.

== לקריאה נוספת ==
<div class="mw-content-ltr">
*
*
*
</div>

== קישורים חיצוניים ==

* 

== הערות שוליים ==

קטגוריה:בורונדי: גאוגרפיה
קטגוריה:רואנדה: גאוגרפיה
קטגוריה:טנזניה: גאוגרפיה
קטגוריה:אוגנדה: גאוגרפיה
קטגוריה:נהרות גבול
קטגוריה:אגם ויקטוריה
מפרץ טאג'ורה

מפרץ טאג'ורה (בערבית: خليج تدجورا; בסומלית: Badda Tajuura) הוא מפרץ בחוף האוקיינוס ההודי בקרן אפריקה. המפרץ קרוי על שם העיר הסמוכה למפרץ, העיר טאג'ורה שבג'יבוטי. המפרץ נמצא דרומה למצרי באב אל-מנדב. במפרץ שטחי דיג רבים, שוניות אלמוגים נרחבות, וצדפות פנינים בשפע. מרבית קו החוף של המפרץ הוא שטחה של ג'יבוטי, למעט בחלק הדרומי, המהווה חלק מהשטח של סומליה.

== אקלים ==
הטמפרטורה הממוצעת היא 29 מעלות צלזיוס. החודש הכי חם הוא יולי (32 מעלות צלזיוס). החודש הכי קר הוא ינואר (26 מעלות צלזיוס). כמות המשקעים הממוצעת היא 157 מילימטרים בשנה. חודש אוקטובר הוא החודש הגשום ביותר (60 מ"מ גשם), וחודש דצמבר הוא החודש היבש ביותר (2 מ"מ גשם).

== לקריאה נוספת ==
<div class="mw-content-ltr">
* Faurot, Voyage au golfe de Tadjoura, París 1888
* Sur les sédiments quaternaires de l'île de Karamane et du golfe de Tadjoura, Butlletí de la societat geològica de França, 1888
</div>

== קישורים חיצוניים ==

* 
<div class="mw-content-ltr">
* 
* 
</div>

== הערות שוליים ==

קטגוריה:ג'יבוטי: גאוגרפיה
קטגוריה:סומליה: גאוגרפיה
קטגוריה:אפריקה: מפרצים
קטגוריה:מפרצים באוקיינוס ההודי
מיצובישי קולט 600

מימין: [[מיצובישי 500, משמאל: מיצובישי קולט 600]]
מיצובישי קולט 600 (באנגלית: Mitsubishi Colt 600) היא מכונית מיני מתוצרת Mitsubishi Heavy Industries (משנת 1970 התאגיד הרב-לאומי מיצובישי מוטורס) היפני, אשר יוצרה בין השנים 1962–1965.

=="מיצובישי קולט 600"==

* 2 דלתות
* דלתות קדמיות - "דלתות התאבדות" (ציר כיוון פתיחת הדלת מנוגד לכיוון תנועת הרכב)
* 5 נוסעים
* מנוע אחורי
* סוג הנעה: הנעה אחורית 4x2
* מנוע בנזין
* מנוע קירור אוויר
===תצורות===
* 2 דלתות - סדאן
* 2 דלתות - קבריולה

==ראו גם==
* מיצובישי מוטורס
* מיצובישי קולט
* מיצובישי קולט 1500/1200/1100/1000

==קישורים חיצוניים==

* [http://www.mitsubishi-motors.com/ מיצובישי מוטורס] - אתר החברה

==הערות שוליים==

קטגוריה:מכוניות מיני
קטגוריה:מכוניות קבריולה
קטגוריה:דגמי מכוניות שהושקו ב-1962
קטגוריה:כלי רכב יפניים
קולט 600
קטגוריה:מכוניות מנוע אחורי
ז'אן פוני

ז'אן פוני (בצרפתית: Jean Pougny, ברוסית: Иван Альбертович Пу́ни; 20 בפברואר 1892 – 28 בדצמבר 1956) היה צייר רוסי-צרפתי.

==ביוגרפיה==
איוואן (ז'אן) פוני נולד באחוזה משפחתית ביישוב ליד סנקט פטרבורג. משפחתו הייתה ממוצא איטלקי, סבו היה המלחין האיטלקי צֶ'זָארֶה פּוּנִי. אביו היה נגן ויולה בתיאטרון מריאינסקי. בילדותו, כאשר התגלה כישרון הציור שלו הוא לקח שיעורים אצל איליה רפין. אביו ייעד אותו לקריירה צבאית ושלח אותו לפנימיה תיכונית צבאית שם למד בשנים 1900–1908.

בשנים 1910–1911 פוני נסע לפריז, למד ציור באקדמית ז'וליאן והכיר עבודות של ציירי העיר. בשנת 1912 הוא חזר לרוסיה והתקרב לולדימיר מאיאקובסקי, קזימיר מלביץ' ואמנים נוספים בתנועת הפוטוריזם. בשנת 1913 הוא התחתן ונסע לפריז. הזוג הצעיר חזר לרוסיה לפני תחילת מלחמת העולם הראשונה.

לאחר מהפכת אוקטובר פוני עבר לויטבסק ולפי הזמנת מארק שאגאל היה בסגל מכון לאמנות ביחד עם קזימיר מלביץ'. בשנת 1920, הזוג פוני עזב את רוסיה הסובייטית והגיע לגרמניה.

בשנת 1924 הוא הגיע לפריז והתיישב בעיר. בהיותו בפריז, הוא התקרב לפייר בונאר ואדואר וויאר. ז'אן פוני הכיר את רוברט פיקלני ותמך בו כלכלית.

במהלך 40 שנות בפריז, לפוני היו 12 תערוכות אישיות בפריז, לונדון, ניו יורק וברלין. כמו כן הוא לקח חלק בכמאה תערוכות קבוצתיות. בהיותו בצרפת הוא שינה את סגנון הציור וחתם על ציורים בשם "ז'אן פוני" במטרה להבדיל מהיצירות שצייר בהיותו ברוסיה.

בשנת 1952 הוענק לו אות לגיון הכבוד.

מת בפריז ב-28 בדצמבר 1956.

==קישורים חיצוניים==

* [http://www.artnet.com/artists/jean-pougny/ עבודות וקורות חיים]
* 

קטגוריה:ציירים צרפתים
קטגוריה:ציירים רוסים
קטגוריה:מקבלי אות לגיון הכבוד
קטגוריה:צרפתים שנולדו ב-1892
קטגוריה:רוסים שנולדו ב-1892
קטגוריה:נפטרים ב-1956
קטגוריה:צרפתים שנפטרו ב-1956
קני תומאס

קנת' קורנליוס "קני" תומאס (באנגלית: Kenneth Cornelius "Kenny" Thomas; נולד ב-25 ביולי 1977) הוא כדורסלן עבר אמריקאי, אשר שיחק בליגת ה-NBA בין השנים 1999–2010. ממוצעיו הכוללים לאורך 11 עונותיו ב-NBA הם 9.3 נקודות, 6.9 ריבאונדים ו-1.5 אסיסטים למשחק.

==קריירת תיכונים ומכללות==
תומאס נולד באטלנטה שבג'ורג'יה, ובבגרותו למד ב"תיכון אלבקרקי" אשר באלבקרקי, ניו מקסיקו. בעונתו האחרונה בקבוצת הכדורסל של תיכון אלבקרקי, הוביל אותה לזכייה באליפות התיכונים של ניו מקסיקו עם ממוצעים של 25.2 נקודות ו-16.9 ריבאונדים למשחק.

בין השנים 1995–1999 למד באוניברסיטת ניו מקסיקו, ובארבע עונותיו בקבוצת הכדורסל שלה קלע 15.7 נקודות והוריד 8.4 ריבאונדים בממוצע למשחק. בכל ארבע העונות העפילה ניו מקסיקו לטורניר אליפות המכללות, ובכולן הודחה ממנו בסיבוב השני. בעת סיום לימודיו ניצב במקום הראשון בתולדות הקבוצה בסך ריבאונדים בקריירה (1,032), ובמקום השני בנקודות (1,931, אחרי צ'ארלס סמית') ובחסימות (239, אחרי לוק לונגלי).

==קריירת משחק==
בדראפט ה-NBA{{כ}} 1999 נבחר תומאס בבחירה ה-22, על ידי יוסטון רוקטס. לאחר שתי עונות סולידיות כשחקן ספסל, פרץ תומאס בעונת כשחקן חמישייה קבוע ביוסטון, והיה הקלעי השלישי של קבוצתו – אחרי סטיב פרנסיס וקטינו מובלי – עם ממוצע של 14.1 נקודות למשחק.

בדצמבר 2002, לאחר כשלוש עונות וחצי עם הרוקטס, הועבר תומאס לפילדלפיה 76' במסגרת טרייד בין שלוש קבוצות, בו הייתה מעורבת גם דנוור נאגטס. בפלייאוף סייע לסיקסרס להעפיל לחצי גמר האזור המזרחי, עם ממוצעים של 10.6 נקודות ו-9.3 ריבאונדים למשחק ב-12 משחקי הפלייאוף. בעונה העוקבת המשיך להציג יכולת טובה עם 13.6 נקודות ו-10.1 ריבאונדים למשחק, אך קבוצתו החמיצה את הפלייאוף, בין היתר בשל פציעה של כוכב הקבוצה אלן אייברסון.

במהלך עונת נשלח יחד עם קורליס ויליאמסון ובראיין סקינר בטרייד לסקרמנטו קינגס, בתמורה לכריס ובר ומאט בארנס. עד לסיום אותה עונה קלע 14.5 נקודות ואסף 8.7 ריבאונדים בממוצע למשחק. ב-4 עונותיו האחרונות בקריירה, 2007–2010, שותף תומאס ב-119 משחקים בלבד (מתוך 328) וקלע 3.4 נקודות בממוצע למשחק. באוקטובר 2010 שוחרר מהקבוצה ופרש ממשחק, בגיל 32.

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:ג'ורג'יה: כדורסלנים
קטגוריה:כדורסלני אוניברסיטת ניו מקסיקו
קטגוריה:בחירות דראפט של יוסטון רוקטס
קטגוריה:כדורסלני יוסטון רוקטס
קטגוריה:כדורסלני פילדלפיה 76'
קטגוריה:כדורסלני סקרמנטו קינגס
קטגוריה:אמריקאים שנולדו ב-1977
אנדריי מוסטובוי

אנדריי אנדרייביץ' מוסטובוי (ברוסית: Андрей Андреевич Мостовой; נולד ב-5 בנובמבר 1997 באומסק, רוסיה) הוא כדורגלן רוסי, המשחק כקשר התקפי בזניט סנקט פטרבורג ובנבחרת רוסיה.

== קריירת מועדונים ==
הוא נולד באומסק, שבסיביר. בגיל 4 המשפחה עברה למוסקבה ושיחק בקבוצות הנוער המקומיות של צסק"א ולוקומוטיב.

הוא ערך את הופעת הבכורה שלו בליגה המקצוענית בכדורגל במדי דולגופרודני ממחוז מוסקבה, ב-10 באפריל 2016 במשחק נגד זנמיה טרודה אורוחובו-זויבו וכבש שער בבכורה שלו בניצחון 0:2 של קבוצתו.<ref></ref> הוא עבר בהמשך לחימקי ולבסוף צד את עינם של ציידי הכישרונות של מועדון הפאר זניט וחתם בה, אך שיחק בעיקר בקבוצת המילואים שלה, זניט-2 סנקט פטרבורג.

ב-19 ביולי 2019 הוא הצטרף לסוצ'י בהשאלה למשך עונת 2019/20.<ref></ref>

בקיץ 2020 חזר להרכב הקבוצה הבוגרת של זניט סנקט פטרבורג ובמשחק נגד ארסנל טולה במחזור 7, הבקיע את שער הבכורה שלו במדי זניט.
=== קריירה בנבחרת ===
ב-8 באוקטובר 2020 ערך את הופעת הבכורה בנבחרת במשחק ידידות מול .
== סטטיסטיקת משחק ==
;נכון ל-11 במרץ 2020:
{| class="wikitable" style="text-align: center;"
|-
!rowspan="2" width=200|גביע
!rowspan="2"|אליפות
!rowspan="2"|עונה
! colspan="2" |ליגה
! colspan="2" |גביע
! colspan="2" |סופרקאפ
! colspan="2" |מפעלים אירופיים
! colspan="2" |סך הכל
|-
!הופעות!!שערים!!הופעות!!שערים!!הופעות!!שערים!!הופעות!!שערים!!הופעות!!שערים
|-
|rowspan="2" align=center valign=center| דולגופרודני
|ליגת הכדורגל המקצוענית
|2015/16
|10||2||0||0||-||-||-||-||10||2
|-
!colspan="2" |סך הכל
!|10||2||0||0||0||0||0||0||10||2
|-
|rowspan="4" align=center valign=center| חימקי
|rowspan="5"|ליגת הכדורגל הלאומית
|2016/17
|29||1||2||0||-||-||-||-||31||1
|-
|2017/18
|34||3||1||0||-||-||-||-||35||3
|-
|2018/19
|19||0||2||0||-||-||-||-||21||0
|-
!colspan="2" |סך הכל
!|82||4||5||0||0||0||0||87||4
|-
|rowspan="2" align=center valign=center| זניט-2
|2018/19
|13||5||-||-||-||-||-||-||13||5
|-
!colspan="2" |סך הכל
!|13||5||0||0||0||0||0||0||13||5
|-
|rowspan="1" align=center valign=center| סוצ'י
|rowspan="2"|הפרמייר ליג הרוסי
|2019/20
|19||5||1||0||-||-||-||-||20||5
|-
|rowspan="1" align=center valign=center|זניט
|2020/21
|0||0||0||0||-||-||-||-||0||0
|-
!colspan="3"|סך הכל בקריירה
!|124||16||6||0||0||0||0||0||130||16
|}

== קישורים חיצוניים ==

* [http://www.pfl-russia.com/competitions/season-2015-2016/west/player.php?player=20894 פרופיל באתר ליגת הכדורגל המקצוענית]

== הערות שוליים ==

קטגוריה:כדורגלנים רוסים
קטגוריה:קשרי כדורגל רוסים
קטגוריה:כדורגלני חימקי
קטגוריה:כדורגלני זניט סנקט פטרבורג
קטגוריה:כדורגלני סוצ'י (2018)
קטגוריה:כדורגלני יורו 2020
קטגוריה:רוסים שנולדו ב-1997
פאנצ'ן לאמה

פאנצ'ן לאמה הוא תוארו של המנהיג הרוחני השני בחשיבותו של הבודהיזם הטיבטי, שני בחשיבותו רק לדלאי לאמה. פירוש השם הוא "המלומד הגדול".

ההכרה של הפאנצ'ן לאמה החלה עם לונסבאג צ'וקוי גיילצן, המורה של הדלאי לאמה ה-5, אשר קיבל מאלטאן קאן ומהדלאי לאמה בשנת 1645 את התואר פאנצ'ן בוגד (בוגד = קדוש במונגולית).

זהותו של הפאנצ'ן לאמה הנוכחי, ה-11 במספר, שנויה במחלוקת. צ'וקיל גיאלפו מכהן בפועל כפאנצ'ן לאמה ה-11 בטיבט תחת תמיכה סינית, אך הוא אינו מוכר מחוץ לסין. הממשלה הסינית לקחה אותו ואת משפחתו תחת חסותם כאשר הוא הוכרז כפאנצ'ן לאמה על ידי הדלאי לאמה ה-14, והוא מעולם לא נראה בפומבי מאז.

==הקשר לדלאי לאמה==
הפאנצ'ן לאמה מחזיק באחראיות למציאת גלגול הנשמה של הדלאי לאמה, והדלאי לאמה בתורו מוצא את גלגול הנשמה של הפאנצ'ן לאמה. זוהי המסורת מאז הדלאי לאמה ה-5, אשר זוהה על ידי המורה שלו, לונסבאג צ'וקוי גיילצן כפאנצ'ן לאמה. עם מינוי זה מונו גם שלושה גלגולים קודמים כפאנצ'ן לאמה לאחר מותם באופן רטרואקטיבי. הדלאי לאמה ה-5 זיהה גם את הפאנצ'ן לאמה ה-5. הדלאי לאמה ה-7 זיהה את הפאנצ'ן לאמה ה-6, אשר בתורו זיהה את הדלאי לאמה ה-8. בדומה, הדלאי לאמה ה-8 זיהה את הפאנצ'ן לאמה ה-7. הדלאי לאמה ה-14 זוהה על ידי הפאנצ'ן לאמה ה-9 בפברואר 1937. הפאנצ'ן לאמה יידע את תגליתו לנציגי הממשלה הטיבטית אשר בהמשך אישרו את זהותו.

==משמעות פוליטית==
טיבטים רבים רואים בפאנצ'ן לאמה כדמות פוליטית משמעותית ודמות רוחנית משמעותית עקב תפקידו כבוחר הדלאי לאמה. משמעות זאת נוצלה על ידי הממשל הסיני. קבוצות תמיכה טיבטיות טוענות כי הממשל הסיני שואף לקבוע את זהות הדלאי לאמה הבא כאשר ימות טנזין גיאטסו, הדלאי לאמה הנוכחי.

==קישורים חיצוניים==

* 

קטגוריה:בודהיזם טיבטי
קטאן ג'וניור

קטאן ג'וניור היא גרסה עצמאית למשחק המתיישבים של קטאן שתוכננה על ידי קלאוס טויבר. המשחק הופץ לראשונה בשנת 2012 ותורגם לעברית על ידי חברת "הקוביה" בשנת 2019. המשחק מיועד לשניים עד ארבעה שחקנים.

== חוקי המשחק ==
רוב חוקי המשחק זהים לחוקי משחק הבסיס עם מספר שינויים עיקריים:
* חלק מהמשאבים במשחק הבסיס מתחלפים במשאבים אחרים.
* היישובים מוחלפים במאורות פיראטים.
* על מנת לנצח יש לבנות שבע מאורות פיראטים.
* השודד מתחלף ב"קפטן חמדני", שלא שודד את השחקנים, אלא רק מונע אספקה של משאבים.

==קישורים חיצוניים==
* 
* [https://www.hakubia.com/product/junior_heb/ קטאן ג'וניור], הקוביה משחקים בע"מ - לשחק לחשוב ליהנות

==הערות שוליים==

קטגוריה:קטאן
שחר (סדרת טלוויזיה)

שחר היא סדרה קומית ישראלית ששודרה ב-HOT, בת שתי עונות.

==עלילה==
שחר הוא מורה לספרות מובטל שאינו מצליח למצוא עבודה, והוא צריך לגייס כסף בדחיפות לאחותו גל על מנת למנוע ממנה להישלח לפנימייה בידי העובדת הסוציאלית הרעה פרידה.

לאחר שהוא שומע שמנהל בית ספר התיכון "קציר" מעוניין שבבית ספר יהיו רק מורות ולא מורים, ואינו מוכן לקבל גברים לעבודה, הוא מחליט להתחפש לאישה.

במהלך הסדרה חווה שחר את החיים כאישה ומנעליים נשיות.

==שחקנים ודמויות==
* שחר ספיר (איתי שגב): מורה לספרות בן 30, המתחזה לאישה על מנת למצוא עבודה כדי לפרנס אותו ואת אחותו שלא תשלח לפנימייה בעכו.
* גל ספיר (עדי בן ישראל): אחותו של שחר שצריכה להישלח לפנימייה בעכו.
* אריאל קצב (יעל בר זוהר) (עונה 1): מורה למחול בבית הספר "קציר" בה שחר מתאהב.
* דנה מזור (נועה תשבי) (עונה 2): אחות בבית הספר "קציר" בה שחר מתאהב.
* יונה סלע (אושיק לוי): מנהל בית הספר השוביניסט (בעונה 2: יונה יומה).
* רובי בן שלום (נויה מנדל): יועצת בית הספר.
* שרון שניידר (יניב פולישוק): מורה לספורט חבר טוב של שחר והיחידי מסגל בית הספר שיודע על ההתחזות של שחר.
* פרידה (אפי בן ישראל): העובדת הסוציאלית הרעה שרוצה לשלוח את גל לפנימייה. בעלת בובת גרב שהיא משוחחת עמה. אחרי שרובי חתכה את בובת הגרב שלה מתוך טירוף פרידה נשלחה לבית משוגעים, ובפרק האחרון התגלה שהיא הכינה בובת גרב חדשה שהיא הבת של הקודמת.

==קישורים חיצוניים==

* 
* 
* 

קטגוריה:סדרות טלוויזיה ישראליות שעלו לשידור בשנות ה-2000
שטח אפור (אלבום)

שטח אפור הוא אלבום האולפן השלישי של הזמר-יוצר הישראלי ישי ריבו. האלבום יצא לאור ב-23 בפברואר 2018, על ידי חברות התקליטים NMC ודברי שיר.<ref></ref><ref></ref>

כמה חודשים לאחר צאתו, זכה האלבום במעמד "אלבום פלטינה" על כך שנמכר ביותר מ-30 אלף עותקים.

== רשימת רצועות ==

== הערות שוליים ==

== קישורים חיצוניים ==

קטגוריה:אלבומי 2018
קטגוריה:אלבומי ישי ריבו
קטגוריה:אלבומים בעברית
קטגוריה:אלבומים שהופקו על ידי ג'וני גולדשטיין
קטגוריה:אלבומי מוזיקה יהודית
קטגוריה:אלבומי רוק ישראליים
קטגוריה:אלבומי פלטינה בישראל
קטגוריה:אלבומי חברת NMC יונייטד אנטרטיינמנט
מרווח PR

באלקטרוקרדיוגרפיה, מרווח PR הוא פרק הזמן המשתרע מתחילת גל P (תחילת הדפולריזציה העלייתית) ועד להתחלת מכלול QRS (תחילת הדפולריזציה החדרית). המרווח מבטא את פרק הזמן בו משהה הקשר העלייתי-חדרי את הדחף החשמלי בטרם הוא מאפשר לו להמשיך אל חדרי הלב. מטרת ההשהייה היא לאפשר לעליות הלב לסיים את התכווצותן ולהעביר את הדם הנמצא בתוכן אל החדרים, בטרם יופעלו החדרים עצמם. מרווח PR תקין הוא בין 120 - 200 מילישניות.

==משמעות קלינית==
שינויים במרווח PR עשויים להיות מקושרים למצבים רפואיים שונים:

*מרווח PR מוארך (מעל 200 מילישניות) מצביע על האטה בהולכה בין העליות לחדרים, לרוב כתוצאה מהולכה איטית דרך קשר הפרוזדור והחדר. תופעה זו ידועה בתור חסם הולכה עלייתי-חדרי מדרגה ראשונה. הארכה יכולה להיות מקושרת עם לייפת של קשר הפרוזדור והחדר, גירוי וגאלי, תרופות המאטות את ההולכה בקשר העלייתי-חדרי כמו חוסמי בטא, היפוקלמיה, קדחת שיגרון חריפה ודלקת בלב המקושרת למחלת ליים.

*מרווח PR מקוצר (קטן מ-120 מילישניות) עשוי להיות מקושר לתסמונות גירוי מוקדם כמו תסמונת וולף–פרקינסון–וייט או תסמונת לאון–גנונג–לוין, וגם להפרעות קצב כמו AVRT וקצב צמתי.

*מרווח PR משתנה יכול להעיד על סוגים של חסם הולכה עלייתי-חדרי.

*צניחות במקטע PR יכולות להצביע על נזק לעליות או פריקרדיטיס.

==קישורים חיצוניים==

קטגוריה:אלקטרופיזיולוגיה
מאדאם רולאן

מאדאם רולאן בזמן כתיבתה
מארי-ז'אן מנון רולאן דה לה פלאטייר (בצרפתית: Marie-Jeanne 'Manon' Roland de la Platière; 17 במרץ 1754 – 8 בנובמבר 1793) הייתה מהפכנית וסופרת צרפתייה.

==ילדותה==

מארי ז'אן פליפון, הידועה בכינויה מנון, הייתה בתם היחידה של פייר גטיאן פליפון ואשתו מרגריט בימונט. ששת אחיה נפטרו בעודם תינוקות.
בשנתיים הראשונות לחייה, התגוררה אצל מינקת ב, עיירה קטנה מדרום-מזרח לפריז.

היא הייתה ילדה מוכשרת וכבר בגיל חמש לימדה את עצמה קרוא וכתוב. בשיעורי הקטכיזם שמו לב הכמרים לכשרונותיה הברוכים, ומכיוון שהייתה בת יחידה, היא זכתה לקבל יותר השכלה ממה שהיה נהוג להעניק באותה עת לבנות מרקע חברתי זהה לשלה. מורים הגיעו לבית המשפחה כדי ללמדה קליגרפיה, היסטוריה, גאוגרפיה מוזיקה ועוד.
אביה לימד אותה רישום והיסטוריה של האומנות, דודה שהיה כומר לימד אותה לטינית, וסבתה שהייתה אומנת, דאגה ללמדה איות ודקדוק. בנוסף, היא למדה מאמה כיצד לנהל משק בית.
בילדותה היא הייתה מאוד דתית ולפיכך התגוררה לבקשתה במנזר במשך שנה. בבגרותה החלה להטיל ספק בתורת הכנסייה הקתולית. אף על פי שנטשה את ההכנסייה, היא המשיכה להאמין כל חייה בקיומו של האל, אלמותיות הנפש, והחובה המוסרית לעשות טוב. רעיונותיה קרובים מאוד לדאיזם.

==המהפכה==

ברחבי צרפת, ובמיוחד בפריז, התגברו המחאות נגד התנאים החברתיים, הכלכליים והפוליטיים ששררו באותה עת. משפחת רולאן הייתה במובנים רבים נציגה של האליטה המהפכנית העולה. בני המשפחה התמרמרו על השחיתות שאפיינה את בית המשפט בוורסאי.
הם העדיפו כלכלה ליברלית וביטול תקנות ישנות, ועזרו בסעד לעניים, וכאשר התכנסה אספת המעמדות בצרפת בשנת 1789, מאדאם רולאן ובעלה היו מעורבים בעריכת הקאהייר דה דולאנס המקומי, המסמך בו יכלו אזרחי ליון להביע את טענותיהם לגבי המערכת הפוליטית והכלכלית.
הפוליטיקה לא מילאה שום תפקיד מרכזי בתכתובת של מאדאם רולאן לפני 1789, אך במהלך אותה שנה היא התלהבה יותר ויותר מההתפתחויות הפוליטיות.

==מותה של מאדאם==
מאדאם רולאן מוצאת להורג
ב־31 באוקטובר 1793 הוצאו להורג עשרים ואחד הפוליטיקאים של גירונדין לאחר משפט קצר, וביניהם מאדאם רולאן. הקבוצה כללה את חברתה הטובה בריסו.

==קישורים חיצוניים==

* 

קטגוריה:סופרות צרפתיות
קטגוריה:מהפכנים צרפתים
קטגוריה:אישים שהוצאו להורג בימי המהפכה הצרפתית
קטגוריה:נשים שהוצאו להורג בצרפת
קטגוריה:סופרות המאה ה-18
קטגוריה:נשים שהוצאו להורג בעריפת ראש
קטגוריה:נשים צרפתיות במאה ה-18
קטגוריה:ילידות 1754
קטגוריה:נפטרות ב-1793
פסגת שנק

פסגת שנק (באנגלית: Schenck Peak) היא פסגה בהרי דסקו בקצה הדרום מזרחי של האי רוטשילד, שבאנטארקטיקה.

גובהה של הפסגה 500 מטרים מעל פני הים.

הפסגה ממוקמת 3.7 קילומטרים דרומית-מערבית לפסגת מוריל.

== היסטוריה ==
=== מקור השם ===

שמה של הפסגה ניתן לה על ידי הוועדה המייעצת לשמות אנטארקטיים.

הפסגה נקראת על שמו של ג'יימס נ. שנק (James N. Schenck), שהיה קצין המבצעים באונייה שוברת הקרח של משמר החופים של ארצות הברית USCGC Staten Island, במהלך מבצע דיפ פריז, בשנת 1971.

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:13363 פסגת שנק] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=12808&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת שנק] באתר הגאזט האנטארקטי המשווה SCAR של ממשלת אוסטרליה
* [http://distancebetween.info/schenck_peak מחשבון מרחקים - המרחק מפסגת שנק לאתרים סמוכים]
* [https://www.meteoblue.com/en/weather/current/schenck-peak_antarctica_6624834 מזג אוויר נוכחי מעודכן בפסגת שנק]
** [https://www.meteoblue.com/en/weather/14-days/schenck-peak_antarctica_6624834 תחזית מזג אוויר עדכנית ארוכת טווח עבור פסגת שנק]
** [https://www.meteoblue.com/en/weather/archive/yearcomparison/schenck-peak_antarctica_6624834 נותני מזג אוויר היסטוריים עבור פסגת שנק]

== הערות שוליים ==

שנק
מצוק פורנייר

מצוק פורנייר (באנגלית: Fournier Ridge) הוא מצוק בחלק המערבי של הרי דסקו בקצה הדרום מזרחי של האי רוטשילד, שבאנטארקטיקה.

גובהה של הפסגה 1,000 מטרים מעל פני הים.

אורכו של המצוק 17 קילומטרים, בכיוון מזרח - מערב.

== היסטוריה ==
=== מקור השם ===

שמו של המצוק ניתן לו על ידי הוועדה המייעצת לשמות אנטארקטיים.

הפסגה נקראת על שמו של קומנדר ג'יימס מ. פורנייר (James M. Fournier), ממשמר החופים של ארצות הברית, שהיה מפקד האנייה שוברת הקרח של משמר החופים של ארצות הברית USCGC Burton Island, במהלך מבצע דיפ פריז, בשנים 1976 ו-1977, וקצין המבצעים בספינה זו בשנת 1971.

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:5198 מצוק פורנייר] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=4876&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מצוק פורנייר] באתר הגאזט האנטארקטי המשווה SCAR של ממשלת אוסטרליה
* [http://distancebetween.info/fournier_ridge מחשבון מרחקים - המרחק ממצוק פורנייר לאתרים סמוכים]

== הערות שוליים ==
 

פורנייר
הרי בארטון (אנטארקטיקה)

הרי בארטון (באנגלית: Barton Mountains) הם קבוצה של הרים, מדרום לרכס חבר העמים, ומדרום לרכס יוז, בהרי המלכה מוד שבאנטארקטיקה.

ההרים גובלים בקרחון קלטי, קרחון בראנדאו, קרחון ליי האנט, וקרחון סנייקסקין.

ההרים מתנשאים לגובה של 3,475 מטרים מעל פני הים (בהר טריקורן); והם ההר ה-188 בגובהו באנטארקטיקה.

== היסטוריה ==
=== גלוי ומיפוי ההרים ===

ההרים מופו על ידי הסקר הגאולוגי של ארצות הברית בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1958–1963.

=== מקור השם ===

שמם של ההרים ניתן להם על ידי הוועדה המייעצת לשמות אנטארקטיים.

ההרים נקראו על שמו של לוטננט קומנדר וולטר ה. בארטון (Walter H. Barton) מצי ארצות הברית, שהיה המפקד של טייסת VXE-6 במחנה הדרומי בירדמור (Beardmore South Camp) בעונת המחקר (הקיץ האוסטרלי) 1985–1986.

== גאוגרפיה ==
בהרים מצויים האתרים הבאים:
הר אשר, פסגת גראפייט, הר טריקורן והר קלארק.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:1041 הרי בארטון] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/19193 הרי בארטון] בגאזט השמות האנטארקטיים של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=964&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הרי בארטון] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25622050 מפת אזור הרי בארטון]
* [https://www.mindat.org/feature-6638186.html הרי בארטון] באתר mindat

== הערות שוליים ==

בארטון
בארטון
הר אשר

הר אשר (באנגלית: Mount Usher) הוא הר בולט בהרי בארטון, בהרי המלכה מוד, שבאנטארקטיקה.

ההר משקיף אל גדתו הדרומי של קרחון קלטי.

ההר ממוקם 6.4 קילומטרים דרומית-מערבית משפכו של קרחון ברנדאו.

== היסטוריה ==
=== גילוי ההר ===

ההר התגלה על ידי משלחת נמרוד הבריטית, אשר חקרה את אנטארקטיקה בין השנים 1907- 1909. באותה עת לא היה ברור אם מדובר בהר בודד, ורק בשנת 1961 במפתו של ה. אי. סאונדרס (H.E. Saunders) הובהר שמדובר בהר.

=== מקור השם ===

שמו של ההר ניתן לו על ידי משלחת נמרוד.

== לקריאה נוספת ==

<div class="mw-content-ltr">• Damien Gildea, [https://books.google.co.il/books?id=TrHtBgAAQBAJ&pg=PT190&lpg=PT190&dq=%22Mount+Usher%22+Antarctica&source=bl&ots=g8flbFiquG&sig=ACfU3U2giZAKTSCInllpGUJ2Hd8nwLkWNw&hl=en&sa=X&ved=2ahUKEwi2xt_O2IvoAhXOzcQBHaosBSsQ6AEwBHoECBEQAQ#v=onepage&q=%22Mount%20Usher%22%20Antarctica&f=false Mountaineering in Antarctica: complete guide: Travel guide]</div>

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:15813 הר אשר] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/21501 הר אשר] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=15234&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר אשר] באתר הגאזט האנטארקטי המשווה SCAR של ממשלת אוסטרליה

== הערות שוליים ==

אשר
אשר